หุ้นดิ่งต่อกว่า20จุด
นักลงทุนยังแห่ขายหุ้นทั้งกระดาน ทำการซื้อขายเช้าวันนี้ ลดลง 20 จุด อยู่ที่ระดับ 917 จุด
20 ต.ค. 2554

นักลงทุนยังแห่ขายหุ้นทั้งกระดาน ทำการซื้อขายเช้าวันนี้ ลดลง 20 จุด อยู่ที่ระดับ 917 จุด
การซื้อขายหุ้นของเช้าวันที่ 20 ต.ค. นักลงทุนยังแห่ขายหุ้นทั่วทั้งกระดาน โดยเฉพาะหุ้นกลุ่มธนาคารพาณิชย์ อสังหาริมทรัพย์และหุ้นที่ได้รับผลกระทบจากนิคมอุตสาหกรรมจมน้ำ ส่งผลให้ดัชนีร่วงลงกว่า 26 จุดก่อนกระเตื้องขึ้นมาเคลื่อนไหวลดลง 20 จุด ที่ระดับ 917จุด ปัจจัยที่กดดันการลงทุนในตลาดหุ้นไทยยังคงเป็นเรื่องน้ำท่วมเข้ากรุงเทพ  และความเสียหายที่เกิดขึ้นต่อเศรษฐกิจโดยรวม ที่ยังไม่สามารถประเมินตัวเลขได้ทั้งหมด รวมถึงตลาดหุ้นต่างประเทศส่วนใหญ่ปรับตัวลงตามดัชนีดาวโจนส์ 
ด้านนักวิเคราะห์บริษัทหลักทรัพย์ทิสโก้ กล่าวว่า  ตลาดหุ้นยังมีโอกาสปรับตัวลง และหากดัชนีลงต่ำกว่า 928 จุดให้ลดพอร์ตการลงทุนในหุ้น และถือเงินสดรอไปซื้อในเดือนธ.ค. แถว 890-840 จุด 
ขณะที่นักวิเคราะห์ริษัทหลักทรัพย์ธนชาตระบุว่าหุ้นยังอยู่ในช่วงของการพักฐาน และธนาคารพาณิชย์จำเป็นต้องตั้งสำรองเพิ่มขึ้นในปีหน้า แต่ธนาคารกรุงเทพ(BBL) และบริษัททิสโก้ไฟแนนซ์เชียลกรุ๊ป(TISCO) มีความเสี่ยงต่ำเนื่องจากได้ตั้งสำอรงไว้สูงกว่า 106 % แล้ว